Fontana dell’Acqua Felice

Mosesfontenen, italiensk Fontana dell'Acqua Felice, er en fontene ved Piazza San Bernardo på Quirinalen i Roma. Fontenen er sluttpunktet på vannledningen Aqua Felix (eller Acqua Felice på italiensk), oppkalt etter pave Sixtus V, som het Felice til fornavn (Felice Peretti). Pave Sixtus tok tak i restaureringsbehovet for en rekke akvadukter, og denne reparasjonen var på den gamle Acqua Alessandrina, som så fikk et sideløp som ble Felice. Her ser man Moses slå vann ut av klippen. Mosesfontenen ble tegnet av Domenico Fontana og ble oppført 1585-1587. Referanser Litteratur Marilyn Symmes, (editor): Fountains, Splash and Spectacle - Water and Design from the Renaissance to the Present. Thames and Hudson, in association with the Cooper-Hewitt National Design Museum and Smithsonian Institution. 1998. Sergio Delli: Le fontane di Roma, Schwarz & Meyer Ed., Roma, 1972